stanford-oval/wikipedia huggingface dataset:
วูฟฮาวล์ฮาร์โมนีฟรอมเอ็กไซล์ไทรบ์
แหล่งข้อมูลอื่น

WOLF HOWL HARMONY - เว็บไซต์อย่างเป็นทางการ
WOLF HOWL HARMONY OFFICIAL FANCLUB - เว็บไซต์แฟนคลับอย่างเป็นทางการ
WOLF HOWL HARMONY from EXILE TRIBE - แอลดีเอชเจแปน
WOLF HOWL HARMONY - EXILE TRIBE mobile
WOLF HOWL HARMONY ที่เอกซ์ (ทวิตเตอร์)
WOLF HOWL HARMONY ที่ยูทูบ
WOLF HOWL HARMONY ที่ยูทูบ
WOLF HOWL HARMONY ที่ติ๊กต็อก
| ด ค กเอ็กไซล์ไทรบ์ |
| --- | --- |
กลุ่ม:  เอ็กไซล์  เอ็กไซล์เดอะเซ็กคันด์  ซังไดเมะเจโซลบราเธอร์ส  เจเนอเรชันส์ฟรอมเอ็กไซล์ไทรบ์  เกคิดันเอ็กไซล์  เดอะแรมเพจฟรอมเอ็กไซล์ไทรบ์  แฟนแทสติกส์ฟรอมเอ็กไซล์ไทรบ์  บัลลิสติกบอยซ์ฟรอมเอ็กไซล์ไทรบ์  ไซคิกฟีเวอร์ฟรอมเอ็กไซล์ไทรบ์  ลิลลีกฟรอมเอ็กไซล์ไทรบ์  คิดฟีโนมีนอนฟรอมเอ็กไซล์ไทรบ์  เดอะเจ็ทบอยแบงเกอร์ซฟรอมเอ็กไซล์ไทรบ์  วูฟฮาวล์ฮาร์โมนีฟรอมเอ็กไซล์ไทรบ์  ซามูไรซ์ฟรอมเอ็กไซล์ไทรบ์ 
ซิงเกิล:  1.ทเวนตีโฟร์กะรัตไทรบ์ออฟโกลด์  2.เบิร์นนิ่งอัพ  3.เดอะรีโวลูชั่น  4.ไฮเยอร์กราวนด์ 
อัลบั้ม:  เอ็กไซล์ไทรบ์รีโวลูชั่น  HiGH&LOW ORIGINAL BEST ALBUM  BATTLE OF TOKYO 〜ENTER THE Jr.EXILE〜  BATTLE OF TOKYO TIME 4 Jr.EXILE  HiGH&LOW THE WORST BEST ALBUM 
หัวข้อที่เกี่ยวข้อง:  แอลดีเอช
กรรม (ศาสนาพุทธ)
กรรม 2

กรรม 2 (การกระทำ, การกระทำที่ประกอบด้วยเจตนา ทางกายก็ตาม ทางวาจาก็ตาม ทางใจก็ตาม - Kamma: action; deed)
อกุศลกรรม (กรรมที่เป็นอกุศล, กรรมชั่ว, การกระทำที่ไม่ดี ไม่ฉลาด ไม่เกิดจากปัญญา ทำให้เสื่อมเสียคุณภาพชีวิต หมายถึง การกระทำที่เกิดจากอกุศลมูล คือ โลภะ โทสะ หรือโมหะ - Akusala-kamma: unwholesome action; evil deed; bad deed) เป็นบาป กรรมชั่ว ความชั่วร้าย ความเสียหาย ความไม่ถูกต้อง ซึ่งให้ผลเป็นความทุกข์ เป็นสิ่งที่ควรเว้น การกระทำบาป กระทำความชั่ว เรียกว่าทำอกุศลกรรม เรียกย่อว่า ทำอกุศล หรือเรียกว่า ทำบาปอกุศล อกุศลกรรมเกิดมาจากอกุศลมูลอย่างใดอย่างหนึ่งใน 3 อย่างคือ โลภะ โทสะ โมหะ เพราะเมื่อเกิดอย่างใดอย่างหนึ่งเกิดขึ้นแล้วก็เป็นเหตุชักนำใจให้คิดทำอกุศลกรรม เช่นเมื่อโลภะเกิดขึ้นก็เป็นเหตุให้คิดอยากได้ เมื่ออยากได้ก็แสวงหา เมื่อไม่ได้ตามต้องการด้วยวิธีสุจริต ก็เป็นเหตุให้ทำอกุศลกรรมอื่นต่อไป เช่น ลักขโมย ปล้น จี้ ฉ้อโกง เป็นต้น
กุศลกรรม (กรรมที่เป็นกุศล, กรรมดี, การกระทำที่ดี ฉลาด เกิดจากปัญญา ส่งเสริมคุณภาพของชีวิตจิตใจ หมายถึง การกระทำที่เกิดจากกุศลมูล คืออโลภะ อโทสะ หรืออโมหะ -Kusala-kamma: wholesome action; good deed) เป็นบุญ ความดี ความถูกต้อง ซึ่งให้ผลเป็นความสุขโดยส่วนเดียว การทำบุญ การทำความดี เรียกว่า ทำกุศลกรรม หรือเรียกย่อว่าทำกุศล กุศลกรรมที่ควรทำเป็นประจำได้แก่ ให้ทาน เสียสละ รักษาศีล อบรมจิตใจ เจริญภาวนา เรียกย่อว่าบำเพ็ญทาน ศีล ภาวนา ซึ่งสามารถทำได้โดยบรรเทาความโลภ ความโกรธ ความหลงให้น้อยลง เพราะถ้ายังมีความโลภ ความโกรธ ความหลงเต็มจิตอยู่ ก็ไม่สามารถทำกุศลกรรมอะไรได้
การจำแนกประเภทของกรรม

กรรมดี หรือ กรรมชั่วก็ตาม กระทำทางกาย วาจา หรือทางใจก็ตาม สามารถจำแนกอีก เป็นประเภทต่าง ๆ ได้หลายแบบ ดังนี้
กรรมจำแนกตามเวลาการให้ผลของกรรม (ปากกาลจตุกะ) 4 อย่าง
กรรมจำแนกตามหน้าที่ของกรรม (กิจจตุกะ) 4 อย่าง
กรรมจำแนกตามลำดับการให้ผลของกรรม (ปากทานปริยายจตุกะ) 4 อย่าง
กรรมจำแนกตามฐานที่ให้เกิดผลของกรรม (ปากฐานจตุกะ) 4 อย่าง
การจำแนกประเภทของกรรม > จำแนกตามเวลาการให้ผลของกรรม

การกระทำทางกาย วาจา ใจ ทั้งที่เป็นฝ่ายดีหรือไม่ดีก็ตาม ย่อมตอบสนองแก่ผู้กระทำ ไม่เร็วก็ช้า เวลาใดเวลาหนึ่ง กรรมจำแนกตามเวลาการให้ผลของกรรม (ปากกาลจตุกะ) แสดงกำหนดเวลา แห่งการให้ผลของกรรม มี 4 อย่าง คือ
ทิฏฐธรรมเวทนียกรรม หมายถึง กรรมที่ให้ผลในปัจจุบัน คือในภพนี้
อุปปัชชเวทนียกรรม หมายถึง กรรมที่ให้ผลในภพที่จะไปเกิด คือในภพหน้า
อปราปริเวทนียกรรม หมายถึง กรรมที่ให้ผลในภพต่อ ๆ ไป
อโหสิกรรม หมายถึง กรรมเลิกให้ผล ไม่มีผลอีก
การจำแนกประเภทของกรรม > จำแนกตามหน้าที่ของกรรม

กรรมจำแนกตามหน้าที่การงานของกรรม (กิจจตุกะ) กรรมมีหน้าที่ ที่จะต้องกระทำสี่อย่าง คือ
ชนกกรรม หมายถึง กรรมที่เป็นตัวนำไปเกิด กรรมแต่งให้เกิด
อุปัตถัมภกกรรม หมายถึง กรรมสนับสนุน กรรมที่ช่วยสนับสนุนหรือซ้ำเติม ต่อจากชนกกรรม
อุปปีฬกรรม หมายถึง กรรมบีบคั้น กรรมที่มาให้ผล บีบคั้นผลแห่งชนกกรรมและอุปัตถัมภกกรรมนั้น ให้แปรเปลี่ยนทุเลาลงไป บั่นทอนวิบากมิให้เป็นไปได้นาน
อุปฆาตกกรรม หมายถึง กรรมตัดรอน กรรมที่แรงฝ่ายตรงข้ามกับชนกกรรมและอุปัตถัมภกกรรม เข้าตัดรอนการให้ผลของกรรมทั้งสองอย่างนั้น ให้ขาดไปเสียทีเดียว
การจำแนกประเภทของกรรม > จำแนกลำดับการให้ผลของกรรม

กรรมจำแนกตามลำดับการให้ผลของกรรม (ปากทานปริยายจตุกะ) จำแนกตามความยักเยื้อง หรือ ลำดับความแรงในการให้ผล 4 อย่าง
ครุกรรม หรือ ครุกกรรม (หนังสือพุทธธรรมสะกดครุกกรรม หนังสือกรรมทีปนีสะกดครุกรรม)  หมายถึง กรรมหนัก ให้ผลก่อน เช่น ฌานสมาบัติ 8 หรือ อนันตริยกรรม จัดเป็นกรรมที่หนักที่สุด ให้ผลเร็วและแรง มีทั้งฝ่ายที่เป็นกุศลคือฝ่ายดีและฝ่ายที่เป็นอกุศลคือฝ่ายไม่ดี ครุกรรมที่เป็นกุศลได้แก่ฌานสมาบัติ ๘ ผู้ได้ฌานสมาบัติชื่อว่าได้ทำกรรมฝ่ายกุศลที่ดีที่สุด เมื่อสิ้นชีวิตแล้วย่อมได้เกิดในพรหมโลกทันที ส่วนครุกรรมที่เป็นอกุศลได้แก่อนันตริยกรรม ๕ มี ฆ่าบิดา ฆ่ามารดา เป็น ผู้ทำอนันตริยกรรมชื่อว่าได้ทำกรรมฝ่ายอกุศลที่ร้ายแรงที่สุด เมื่อสิ้นชีวิตแล้วย่อมเกิดในนรกทันที ครุกรรมย่อมให้ผลก่อนกรรมอื่นเสมอ อุปมาเหมือนวัวแก่มีกำลังน้อย แต่ยืนอยู่ตรงปากประตูคอกพอดี ย่อมจะออกจากคอกได้ก่อนวัวหนุ่มอื่นๆ ทั้งหลาย ฉะนั้น
พหุลกรรม หรือ อาจิณกรรม หมายถึง กรรมที่ทำมาก หรือ ทำจนเคยชิน ให้ผลรองจากครุกรรม
อาสันนกรรม หมายถึง กรรมจวนเจียน หรือ กรรมใกล้ตาย คือกรรมที่ทำเมื่อจวนจะตาย จับใจอยู่ใหม่ ๆ ถ้าไม่มีสองข้อก่อน ก็จะให้ผลก่อนอื่น
กตัตตากรรม หรือ กตัตตาวาปนกรรม (กตตฺตา-สิ่งที่เคยทำไว้, วา ปน-ก็หรือว่า, กมฺม-กรรม) หมายถึง กรรมอื่นที่เคยทำไว้แล้ว นอกจากกรรม 3 อย่างข้างต้น, ฏีกากล่าวว่า กรรมนี้ให้ผลในชาติที่ 3 เป็นต้นไป    กรรมนี้จึงจะให้ผล เป็นกรรมทั้งฝ่ายดีและไม่ดีที่ทำไปโดยไม่ได้ตั้งใจ ไม่มีเจตนาจะให้เป็นอย่างนั้น กรรมที่ทำไว้ด้วยเจตนาอันอ่อน หรือมิใช่เจตนาอย่างนั้นโดยตรง ภาษาวินัยว่าเป็นอจิตตกะ ทำไปก็สักแต่ว่าทำ แม้มีโทษก็ไม่รุนแรง ถือว่าเป็นกรรมที่มีโทษเบาที่สุดในบรรดากรรมทั้งหลาย ถ้าไม่มีกรรมที่หนักกว่าเช่นพหุลกรรม หรือต่อเมื่อไม่มีกรรมอันอื่นให้ผลแล้ว กรรมนี้จึงจะให้ผล กรรมข้อนี้ ท่านเปรียบเหมือนคนบ้ายิงลูกศร เพราะคนปกติที่ไม่มีฤทธิ์จะไม่รู้เลยว่า เป็นกรรมอะไรที่จะมาให้ผลนำเกิด เนื่องจากทำไว้ในอดีตชาตินั่นเอง
การจำแนกประเภทของกรรม > จำแนกตามฐานที่ให้เกิดผลของกรรม

กรรมจำแนกตามฐานที่ให้เกิดผลของกรรม (ปากฐานจตุกะ) แสดงที่ตั้งแห่งผลของกรรมสี่อย่าง เป็นการแสดงกรรมโดยอภิธรรมนัย (ข้ออื่น ๆ ข้างต้นเป็นการแสดงกรรมโดยสุตตันตนัย)
อกุศลกรรม
กามาวจรกุศลกรรม
รูปาวจรกุศลกรรม
อรูปาวจรกุศลกรรม
การจำแนกประเภทของกรรม > จำแนกตามการกระทำ

กายกรรม หมายถึง การกระทำทางกาย คือทำกรรมด้วยกาย ไม่ว่าจะทำกรรมชั่วหรือกรรมดี กายกรรมทางชั่ว มี 3 อย่าง คือ ฆ่าสัตว์ ลักทรัพย์ ประพฤติผิดในกาม เรียกอีกอย่างหนึ่งว่า กายทุจริต แปลว่า ประพฤติชั่วทางกาย กายกรรมทางดี มี 3 อย่างคือ ไม่ฆ่าสัตว์ ไม่ลักทรัพย์ ไม่ประพฤติผิดในกาม เรียกอีกอย่างหนึ่งว่า กายสุจริต แปลว่า ประพฤติชอบทางกาย
วจีกรรม หมายถึง การกระทำทางวาจา  วจีกรรมที่เป็นกุศล มี4 อย่าง.คือ.ไม่พูดเท็จ,ไม่พูดส่อเสียด,ไม่พูดคำหยาบคาย และไม่พูดเพ้อเจ้อ..ส่วนวจีกรรมที่เป็นอกุศลจะตรงกันข้าม.
มโนกรรม หมายถึง การกระทำทางใจ คือ ทำกรรมด้วยการคิด ไม่ว่าจะทำกรรมชั่วหรือกรรมดี มโนกรรมทางชั่ว มี 3 อย่าง คือ โลภ อยากได้ของเขา พยาบาทปองร้ายเขา เห็นผิดจากคลองธรรม เรียกอีกอย่างว่า มโนทุจริต (แปลว่า ประพฤติชั่วด้วยใจ) มโนกรรมทางดี มี 3 อย่าง คือ ไม่โลภอยากได้ของเขา ไม่พยาบาทปองร้ายเขา เห็นชอบตามคลองธรรม เรียกอีกอย่างหนึ่งว่า มโนสุจริต (แปลว่า ประพฤติชอบด้วยใจ)
กรรมดำ กรรมขาว

นอกจากเรื่องของกรรมดีกรรมชั่วแล้ว ยังมีการอธิบายกรรมอีกนัยหนึ่ง โดยอธิบายถึงกรรมดำกรรมขาว จำแนกเป็นกรรม 4 ประการ คือ
กรรมดำมีวิบากดำ ได้แก่ บุคคลบางคนในโลกนี้ ย่อมปรุงแต่งกาย วาจา ใจ อันมีความเบียดเบียนบุคคลอื่น ย่อมได้เสวยเวทนาที่มีความเบียดเบียน เป็นทุกข์โดยส่วนเดียว เช่น เป็นผู้ฆ่ามารดา ฆ่าบิดา ฆ่าพระอรหันต์ มีจิตประทุษร้ายต่อพระตถาคต ยังพระโลหิตให้ห้อขึ้น ทำลายสงฆ์ให้แตกกัน ฆ่าสัตว์ ลักทรัพย์ ประพฤติผิดในกาม พูดเท็จ ดื่มน้ำเมา
กรรมขาวมีวิบากขาว ได้แก่ บุคคลบางคนในโลกนี้ ย่อมปรุงแต่งกาย วาจา ใจ อันมีไม่ความเบียดเบียนบุคคลอื่น ย่อมได้เสวยเวทนาที่ไม่มีความเบียดเบียน เป็นสุขโดยส่วนเดียว เช่น เป็นผู้งดเว้นจากการฆ่าสัตว์ จากการลักทรัพย์ จากการประพฤติผิดในกาม จากการพูดเท็จ จากการพูดส่อเสียด จากการพูดคำหยาบ จากการพูดเพ้อเจ้อ ไม่มากไปด้วยความเพ่งเล็งอยากได้ มีจิตไม่พยาบาท มีความเห็นชอบ
กรรมทั้งดำทั้งขาวมีวิบากทั้งดำทั้งขาว ได้แก่ บุคคลบางคนในโลกนี้ ย่อมปรุงแต่งกาย วาจา ใจ อันมีความเบียดเบียนบุคคลอื่นบ้าง ไม่ความเบียดเบียนบุคคลอื่นบ้าง ย่อมได้เสวยเวทนาที่มีความเบียดเบียนบ้าง ไม่ความเบียดเบียนบ้าง มีทั้งสุขและทั้งทุกข์ระคนกัน
กรรมไม่ดำไม่ขาวมีวิบากไม่ดำไม่ขาว ได้แก่ เจตนาใดเพื่อละกรรมดำอันมีวิบากดำ เจตนาใดเพื่อละกรรมขาวอันมีวิบากขาว และเจตนาใดเพื่อละกรรมทั้งดำทั้งขาวมีวิบากทั้งดำทั้งขาว ย่อมเป็นไปเพื่อความสิ้นกรรม เช่น ผู้ปฏิบัติตามมรรคมีองค์แปด โพชฌงค์เจ็ด
กฎแห่งกรรม

กฎแห่งกรรม คือ กฎธรรมชาติ ข้อหนึ่ง ที่ว่าด้วยการกระทำ และผลแห่งการกระทำ ซึ่ง การกระทำและ ผลแห่งการกระทำนั้น ย่อมสมเหตุ สมผลกัน คือ บุคคลทำกรรมเช่นไรย่อมได้รับ"ผลของกรรม"เช่นนั้น เป็นต้น
กรรมใดใครก่อ ตนเองเท่านั้นที่จะได้รับผลของสิ่งที่กระทำ
ผลกรรมในปัจจุบันเป็นกรรมคือเจตนาที่ทำมาในอดีต และกรรมคือเจตนาที่ก่อไว้ในปัจจุบันเป็นเหตุที่จะส่งผลสืบเนื่องต่อไปยังอนาคต
กรรมเกิดจากผัสสะ ดับกรรมดับที่ผัสสะ
"กรรมที่ทำให้ส่งผลมีอยู่ กรรมที่ช่วยสนันสนุนมีอยู่ กรรมที่ผ่อนหนักให้เบามีอยู่ กรรมที่ส่งผลแรงตรงกันข้ามตัดกรรมที่จะส่งผลเดิมมีอยู่"
"กรรมไม่ได้เกิดจากผู้อื่นดลบันดาล ไม่ได้เกิดจากตนเองดลบันดาล ไม่ได้เกิดจากทั้งตนเองและผู้อื่นดลบันดาล ไม่ได้เกิดขึ้นมาลอยๆ"
"ขันธ์5คือกายนี้ กายนี้คือกรรมเก่า กายนี้ไม่ใช่ของเธอเธอจงละมันเสีย อารมไม่ใช่ของเธอเธอจงละมันเสีย ความจำไม่ใช่ของเธอเธอจงละมันเสีย การปรุงแต่งทั้งหลายไม่ใช่ของเธอเธอจงละมันเสีย ใจนี้ไม่ใช่ของเธอเธอจงละมันเสีย ผู้ไม่ยึดเอาว่ากรรมนี้หรือขันธ์5นี้ว่าเป็นของเรา ใครเล่าจะรับผลของกรรมนั้น"
สัตว์ทั้งหลายเป็นทายาทแห่งกรรม มีกรรมเป็นกำเนิด มีกรรมเป็นเผ่าพันธุ์ มีกรรมเป็นที่พึ่งอาศัย กรรมย่อมจำแนกสัตว์ให้เลวและประณีตได้
กมฺมุนา วตฺตตี โลโก โลกย่อมเป็นไปตามกรรม
แหล่งข้อมูลอื่น

Trikaya del Lama Kunsal Kassapa  เก็บถาวร 2011-10-05 ที่ เวย์แบ็กแมชชีน
Karma by Thanissaro Bhikkhu
Dhammapada Verse 128 Suppabuddhasakya Vatthu Story about the Buddha and Suppabuddha, father of the Buddha's former wife Yashodhara
Misunderstandings of the Law of Kamma by Prayudh Payutto
Five Conditions or Laws of Dhamma in Buddhism เก็บถาวร 2011-10-12 ที่ เวย์แบ็กแมชชีน by Lakshan Bandara
อ่านกฎแห่งกรรม
รายชื่อผู้นำประเทศแบ่งตามอายุ

บทความนี้รวบรวมรายชื่อต่าง ๆ ของผู้นำประเทศ ได้แก่ ประมุขแห่งรัฐ และ/หรือหัวหน้ารัฐบาล จำแนกตามอายุ
ผู้นำประเทศที่ดำรงตำแหน่งขณะอายุมากที่สุด > 10 อันดับแรกที่ดำรงตำแหน่งอยู่

| อันดับ | ชื่อ | ตำแหน่ง | เริ่มดำรงตำแหน่ง | เกิด | อายุ |
| --- | --- | --- | --- | --- | --- |
| 1 | ปอล บียา |  ประธานาธิบดีแคเมอรูน | 1982 | 13 กุมภาพันธ์ ค.ศ. 1933(1933-02-13) | 92 ปี 11 วัน |

| 2 | มะห์มูด อับบาส |  ประธานองค์การบริหารแห่งชาติปาเลสไตน์, ประธานาธิบดีรัฐปาเลสไตน์ | 2005 | 15 พฤศจิกายน ค.ศ. 1935(1935-11-15) | 89 ปี 101 วัน |
| 3 | สมเด็จพระราชาธิบดีซัลมาน บิน อับดุลอะซีซ อาล ซะอูด |  พระมหากษัตริย์ซาอุดีอาระเบีย | 2015 | 31 ธันวาคม ค.ศ. 1935(1935-12-31) | 89 ปี 55 วัน |
| 4 | สมเด็จพระสันตะปาปาฟรานซิส |  พระสันตะปาปาแห่งสันตะสำนัก, รัฏฐาธิปัตย์แห่งนครรัฐวาติกัน | 2013 | 17 ธันวาคม ค.ศ. 1936(1936-12-17) | 88 ปี 69 วัน |
| 5 | สมเด็จพระราชาธิบดีฮารัลด์ที่ 5 |  พระมหากษัตริย์นอร์เวย์ | 1991 | 21 กุมภาพันธ์ ค.ศ. 1937(1937-02-21) | 88 ปี 3 วัน |
| 6 | แอลี ฆอเมเนอี |  ผู้นำสูงสุดอิหร่าน | 1989 | 19 เมษายน ค.ศ. 1939(1939-04-19) | 85 ปี 311 วัน |
| 7 | มูฮัมหมัด ยูนูส |  ประธานที่ปรึกษาบังคลาเทศ | 2024 | 28 มิถุนายน ค.ศ. 1940(1940-06-28) | 84 ปี 241 วัน |
| 8 | มิชอัล อัลอะห์มัด อัลญาบิร อัศเศาะบาห์ |  เจ้าผู้ครองคูเวต | 2023 | 27 กันยายน ค.ศ. 1940(1940-09-27) | 84 ปี 150 วัน |
| 9 | ไมเคิล ดี. ฮิกกินส์ |  ประธานาธิบดีไอร์แลนด์ | 2011 | 18 เมษายน ค.ศ. 1941(1941-04-18) | 83 ปี 312 วัน |
| 10 | แซร์โจ มัตตาเรลลา |  ประธานาธิบดีอิตาลี | 2015 | 23 กรกฎาคม ค.ศ. 1941(1941-07-23) | 83 ปี 216 วัน  |
ผู้นำประเทศที่ดำรงตำแหน่งขณะอายุมากที่สุด > 10 อันดับแรกตลอดกาล

รายการนี้นับเฉพาะผู้มีวันเดือนปีเกิดแน่นอน
| อันดับ | ชื่อ | ตำแหน่ง | ปีสุดท้ายในตำแหน่ง (เหตุผลที่พ้นจากตำแหน่ง) | อายุขณะพ้นจากตำแหน่ง |
| --- | --- | --- | --- | --- |
| 1 | จิโอวานนี เปาโล ลาสคาริส |  อัคราธิการแห่งเสนาธิปัตย์บริบาล, ผู้ครองมอลตา | 1657 (พิราลัย) | 97 ปี 47 วัน |
| 2 | สุลต่านอับดุล โมมิน |  สุลต่านบรูไน | 1885 (สวรรคต) | 97 ปี 8 วัน |
| 3 | สมเด็จพระราชินีนาถเอลิซาเบธที่ 2 |  พระมหากษัตริย์แห่งสหราชอาณาจักร และราชอาณาจักรเครือจักรภพ | 2022 (สวรรคต) | 96 ปี 140 วัน |
| 4 | ฮาสติงส์ แบนดา |  ประธานาธิบดีมาลาวี | 1994 (แพ้เลือกตั้ง) | 96 ปี 98 วัน |
| 5 | เปรม ติณสูลานนท์ |  ผู้สำเร็จราชการแทนพระองค์ไทย | 2016 (สิ้นสุดวาระ) | 96 ปี 97 วัน |
| 6 | พระเจ้าจอร์จ ตูโปอูที่ 1 |  พระมหากษัตริย์ตองงา | 1893 (สวรรคต) | 95 ปี 76 วัน |
| 7 | มาฮาดีร์ บิน โมฮามัด |  นายกรัฐมนตรีมาเลเซีย | 2020 (ลาออก) | 94 ปี 235 วัน |
| 8 | นิโคโล ดา พอนต์ |  ดอเจแห่งเวนิส | 1585 (พิราลัย) | 94 ปี 196 วัน |
| 9 | มาลีเอโตอา ตานูมาฟีลีที่ 2 |  ประมุขแห่งรัฐซามัว | 2007 (สวรรคต) | 94 ปี 127 วัน |
| 10 | รอเบิร์ต มูกาบี |  ประธานาธิบดีซิมบับเว | 2017 (ลาออก) | 93 ปี 273 วัน |
ผู้นำประเทศที่ดำรงตำแหน่งขณะอายุน้อยที่สุด > 10 อันดับแรกที่ดำรงตำแหน่งอยู่

| อันดับ | ชื่อ | ตำแหน่ง | เริ่มดำรงตำแหน่ง | เกิด | อายุ |
| --- | --- | --- | --- | --- | --- |
| 1 | คริสตรุน ฟรอสตาดอตตีร์ |  นายกรัฐมนตรีไอซ์แลนด์ | 2024 | 12 พฤษภาคม ค.ศ. 1988(1988-05-12) | 36 ปี 288 วัน |
| 2 | อิบราฮิม ตราโอเร่ |  ประธานขบวนการรักชาติเพื่อปกป้องและฟื้นฟู, ประธานาธิบดีเฉพาะกาลบูร์กินาฟาโซ | 2022 | 14 มีนาคม ค.ศ. 1988(1988-03-14) | 36 ปี 347 วัน |
| 3 | ดานิเอล โนโบอา |  ประธานาธิบดีเอกวาดอร์ | 2023 | 30 พฤศจิกายน ค.ศ. 1987(1987-11-30) | 37 ปี 86 วัน |
| 4 | มิลอยกอ สปายิช |  นายกรัฐมนตรีมอนเตเนโกร | 2023 | 24 กันยายน ค.ศ. 1987(1987-09-24) | 37 ปี 153 วัน |
| 5 | ยาก็อฟ มิลาตอวิช |  ประธานาธิบดีมอนเตเนโกร | 2023 | 7 ธันวาคม ค.ศ. 1986(1986-12-07) | 38 ปี 79 วัน |
| 6 | แพทองธาร ชินวัตร |  นายกรัฐมนตรีไทย | 2024 | 21 สิงหาคม ค.ศ. 1986(1986-08-21) | 38 ปี 187 วัน |
| 7 | กาบริเอล โบริช |  ประธานาธิบดีชิลี | 2022 | 11 กุมภาพันธ์ ค.ศ. 1986(1986-02-11) | 39 ปี 13 วัน |
| 8 | เจ้าชายมุฮัมมัด บิน ซัลมาน มกุฎราชกุมาร |  นายกรัฐมนตรีซาอุดีอาระเบีย | 2022 | 31 สิงหาคม ค.ศ. 1985(1985-08-31) | 39 ปี 177 วัน |
| 9 | มะหะมัด เดบี |  ประธานาธิบดีเปลี่ยนผ่านชาด | 2022 | 4 เมษายน ค.ศ. 1984(1984-04-04) | 40 ปี 326 วัน |
| 10 | มุฮัมมัด อัลบะชีร |  นายกรัฐมนตรีซีเรีย | 2024 | ค.ศ. 1984 | 41 ปี 54 วัน  |
ผู้นำประเทศที่ดำรงตำแหน่งขณะอายุน้อยที่สุด > 10 อันดับแรกตั้งแต่ ค.ศ. 1800

| อันดับ | ชื่อ | ตำแหน่ง | ปีเข้ารับตำแหน่ง | อายุขณะเข้ารับตำแหน่ง |
| --- | --- | --- | --- | --- |
| 1 | พระเจ้าอัลฟอนโซที่ 13 |  พระมหากษัตริย์สเปน | 1886 | 0 วัน |
| 2 | สมเด็จพระราชาธิบดีซอบูซาที่ 2 |  พระมหากษัตริย์สวาซิแลนด์ | 1899 | 141 วัน |
| 3 | พระเจ้าฟุอาดที่ 2 |  พระมหากษัตริย์อียิปต์ | 1952 | 192 วัน |
| 4 | จักรพรรดิผู่อี๋ |  จักรพรรดิจีน | 1908 | 2 ปี 299 วัน |
| 5 | พระเจ้าราเชนทรพิกรม ศาหะ |  พระมหากษัตริย์เนปาล | 1816 | 2 ปี 353 วัน |
| 6 | สมเด็จพระราชินีนาถอิซาเบลที่ 2 |  พระมหากษัตริย์สเปน | 1833 | 2 ปี 354 วัน |
| 7 | สมเด็จพระราชาธิบดีชญาเนนทระ |  พระมหากษัตริย์เนปาล | 1950 | 3 ปี 123 วัน |
| 8 | จักรพรรดิกวังซฺวี่ |  จักรพรรดิจีน | 1875 | 3 ปี 195 วัน |
| 9 | พระเจ้ามวัมบูตซาที่ 4 |  พระมหากษัตริย์บุรุนดี | 1915 | 3 ปี 224 วัน |
| 10 | พระเจ้าฟัยศ็อลที่ 2 |  พระมหากษัตริย์อิรัก | 1939 | 3 ปี 337 วัน |
ผู้นำประเทศที่อายุยืนที่สุด > 10 อันดับแรกที่ยังมีชีวิตอยู่

| อันดับ | ชื่อ | ตำแหน่ง | เกิด | อายุ |
| --- | --- | --- | --- | --- |
| 1 | กิลเลอร์โม โรดริเกซ |  รักษาการประธานาธิบดีเอกวาดอร์ (1972–1976) | 4 พฤศจิกายน ค.ศ. 1923(1923-11-04) | 101 ปี 112 วัน |
| 2 | คำไต สีพันดอน |  นายกรัฐมนตรีลาว (1991–1998) เลขาธิการใหญ่คณะบริหารงานศูนย์กลางพรรคประชาชนปฏิวัติลาว (1992–2006) ประธานาธิบดีลาว (1998–2006) | 8 กุมภาพันธ์ ค.ศ. 1924(1924-02-08) | 101 ปี 16 วัน |
| 3 | โทมิอิจิ มูรายามะ |  นายกรัฐมนตรีญี่ปุ่น (1994–1996) | 3 มีนาคม ค.ศ. 1924(1924-03-03) | 100 ปี 358 วัน |
| 4 | มาฮาดีร์ บิน โมฮามัด |  นายกรัฐมนตรีมาเลเซีย (1981–2003; 2018–2020) | 10 กรกฎาคม ค.ศ. 1925(1925-07-10) | 99 ปี 229 วัน |
| 5 | โมฮัมหมัด ฮะซัน ซาร์ค |  ประธานคณะรัฐมนตรีอัฟกานิสถาน (1988–1989) | 17 กรกฎาคม ค.ศ. 1925(1925-07-17) | 99 ปี 222 วัน |
| 6 | อับดูลาย เวด |  ประธานาธิบดีเซเนกัล (2000–2012) | 29 พฤษภาคม ค.ศ. 1926(1926-05-29) | 98 ปี 271 วัน |
| 7 | วาลดัส อาดัมกุส |  ประธานาธิบดีลิทัวเนีย (1998–2003; 2004–2009) | 3 พฤศจิกายน ค.ศ. 1926(1926-11-03) | 98 ปี 113 วัน |
| 8 | ราอีฟ ดิซดาเรวิก |  ประธานคณะประธานาธิบดียูโกสลาเวีย (1988–1989) | 9 ธันวาคม ค.ศ. 1926(1926-12-09) | 98 ปี 77 วัน |
| 9 | คิม ยง-นัม |  ประธานสภาบริหารสูงสุดของสมัชชาประชาชนสูงสุดเกาหลีเหนือ (1998–2019) | 4 กุมภาพันธ์ ค.ศ. 1928(1928-02-04) | 97 ปี 20 วัน |
| 10 | อาเทอร์ โฟลค์ส |  ผู้สำเร็จราชการบาฮามาส (2010–2014) | 11 พฤษภาคม ค.ศ. 1928(1928-05-11) | 96 ปี 289 วัน  |
ผู้นำประเทศที่อายุยืนที่สุด > 10 อันดับแรกตั้งแต่ ค.ศ. 1800

| อันดับ | ชื่อ | ตำแหน่ง | เกิด | เสียชีวิต | อายุ |
| --- | --- | --- | --- | --- | --- |
| 1 | เจา เซน กอกซัล ชุม |  รักษาการนายกรัฐมนตรีกัมพูชา (1962) | 1905 | 2009 | 103 ปี 143 วัน |
| 2 | เจลาล บายาร์ |  นายกรัฐมนตรีตุรกี (1937–1939)  ประธานาธิบดีตุรกี (1950–1960) | 1883 | 1986 | 103 ปี 98 วัน |
| 3 | อ็องตวน ปีเน |  นายกรัฐมนตรีฝรั่งเศส (1952–1953) | 1891 | 1994 | 102 ปี 348 วัน |
| 4 | อ็องเดร ปรูเน็ต-ฟ็อช |  ผู้แทนเจ้าผู้ครองร่วมอันดอร์รา (1977–1980) | 1914 | 2017 | 102 ปี 211 วัน |
| 5 | เจ้าชายนารูฮิโกะ เจ้าฮิงาชิกูนิ |  นายกรัฐมนตรีญี่ปุ่น (1945) | 1887 | 1990 | 102 ปี 48 วัน |
| 6 | บาบีเกอร์ อาวาดัลลา |  นายกรัฐมนตรีซูดาน (1969) | 1917 | 2019 | 101 ปี 321 วัน |
| 7 | วิลเลิม เดรส |  นายกรัฐมนตรีเนเธอร์แลนด์ (1948–1958) | 1886 | 1988 | 101 ปี 314 วัน |
| 8 | โด๋ เหมื่อย |  ประธานคณะรัฐมนตรีเวียดนาม (1988–1991) เลขาธิการใหญ่คณะกรรมการกลางพรรคคอมมิวนิสต์เวียดนาม (1991–1997) | 1917 | 2018 | 101 ปี 241 วัน |
| 9 | จาง ฉุน |  นายกรัฐมนตรีสาธารณรัฐจีน (1947–1948) | 1889 | 1990 | 101 ปี 219 วัน |
| 10 | ยาซูฮิโระ นากาโซเนะ |  นายกรัฐมนตรีญี่ปุ่น (1982–1987) | 1918 | 2019 | 101 ปี 186 วัน |
ปอล บียา ผู้นำประเทศในปัจจุบันที่มีอายุมากที่สุด
จิโอวานนี เปาโล ลาสคาริส ผู้นำประเทศที่มีอายุมากที่สุดตลอดกาล
คริสตรุน ฟรอสตาดอตตีร์ ผู้นำประเทศในปัจจุบันที่มีอายุน้อยที่สุด
พระเจ้าอัลฟอนโซที่ 13 ผู้นำประเทศที่มีอายุน้อยที่สุดตั้งแต่ ค.ศ. 1800
กิลเลอร์โม โรดริเกซ ผู้นำประเทศที่มีอายุมากที่สุดที่ยังมีชีวิตอยู่ในปัจจุบัน
เจา เซน กอกซัล ชุม ผู้นำประเทศที่มีอายุมากที่สุดตั้งแต่ ค.ศ. 1800
เชปออฟยู

Error ซิงเกิลโดยเอ็ด ชีแรน
"เชปออฟยู" (อังกฤษ: Shape of You) เป็นเพลงของนักร้องนักแต่งเพลงชาวอังกฤษ เอ็ด ชีแรน เพลงจำหน่ายในรูปแบบดิจิทัลดาวน์โหลดในวันที่ 6 มกราคม ค.ศ. 2017 เป็นหนึ่งในซิงเกิลนำของสตูดิโออัลบั้มที่สามของชีแรน ÷ (2017) ร่วมกับเพลง "แคสเซิลออนเดอะฮิลล์"
เพลงเป็นแนวป็อปผสมแดนซ์ฮอลล์ เขียนและผลิตโดยเอ็ด ชีแรน และสตีฟ แม็ก และร่วมเขียนโดยจอห์นนี แม็กเดด, เคนดี เบอร์รุสส์, ทามีคา คอตเทิล และเควิน บริกส์
"เชปออฟยู" ขึ้นสู่อันดับหนึ่งกว่า 30 ประเทศ รวมถึงบนชาร์ตบิลบอร์ดฮอต 100 และชาร์ตซิงเกิลของสหราชอาณาจักร ออสเตรเลีย และแคนาดา เพลงอยู่อันดับหนึ่งนาน 14 สัปดาห์ในชาร์ตซิงเกิลแห่งสหราชอาณาจักร และนาน 12 สัปดาห์ในชาร์ตบิลบอร์ดฮอต 100
รูปแบบและรายชื่อเพลง

ดิจิทัลดาวน์โหลดและสตรีมมิง
"เชปออฟยู" – 3:53
ดิจิทัลดาวน์โหลดและสตรีมมิง – Galantis Remix
"เชปออฟยู" (Galantis Remix) – 3:15
ดิจิทัลดาวน์โหลดและสตรีมมิง – Acoustic
"เชปออฟยู" (อะคูสติก) – 3:43
ดิจิทัลดาวน์โหลดและสตรีมมิง – Stormzy Remix
"เชปออฟยู" (Stormzy Remix) – 3:51
ดิจิทัลดาวน์โหลดและสตรีมมิง – Major Lazer Remix
"เชปออฟยู" (ร่วมกับ Nyla และ Kramium) [Major Lazer Remix] – 3:12
ดิจิทัลดาวน์โหลดและสตรีมมิง – Latin Remix
"เชปออฟยู" (ร่วมกับ Zion & Lennox) [Latin Remix] – 3:57
ดิจิทัลดาวน์โหลดและสตรีมมิง – Yxng Bane Remix
"เชปออฟยู" (Yxng Bane Remix) – 4:25
ดิจิทัลดาวน์โหลดและสตรีมมิง – NOTD Remix
"เชปออฟยู" (NOTD Remix) – 3:10
ซีดีซิงเกิล
"เชปออฟยู" – 3:53
"เชปออฟยู" (อะคูสติก) – 3:43
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 17× Platinum | 1,190,000‡ |
| Austria (IFPI Austria) | 2× Platinum | 60,000‡ |
| Belgium (BEA) | 7× Platinum | 140,000‡ |
| Canada (Music Canada) | Diamond | 800,000‡ |
| Denmark (IFPI Danmark) | 7× Platinum | 630,000‡ |
| France (SNEP) | Diamond | 233,333‡ |
| Germany (BVMI) | 11× Gold | 2,200,000‡ |
| Italy (FIMI) | Diamond | 500,000‡ |
| Japan (RIAJ) | Platinum | 250,000* |
| Netherlands (NVPI) | 2× Platinum | 80,000‡ |
| New Zealand (RMNZ) | 6× Platinum | 180,000‡ |
| Poland (ZPAV) | 5× Diamond | 1,250,000‡ |
| Portugal (AFP) | 8× Platinum | 80,000‡ |
| South Korea | — | 5,000,000 |
| Spain (PROMUSICAE) | 11× Platinum | 440,000‡ |
| Sweden (GLF) | 9× Platinum | 360,000‡ |
| Switzerland (IFPI Switzerland) | 9× Platinum | 180,000‡ |
| United Kingdom (BPI) | 8× Platinum | 5,090,000 |
| United States (RIAA) | Diamond | 10,000,000‡ |
สตรีมมิง
| Chile (PROFOVI) | Platinum | 8,000,000 |
| Japan (RIAJ) | Platinum | 100,000,000† |
| South Korea | — | 100,000,000 |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการวางจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| อิตาลี | 6 มกราคม 2017 | วิทยุยอดฮิตร่วมสมัย | ต้นฉบับ | วอร์เนอร์ |  |
| สหรัฐ | 10 มกราคม 2017 | วิทยุยอดฮิตร่วมสมัย | ต้นฉบับ | แอตแลนติก |  |
| สหราชอาณาจักร | 10 กุมภาพันธ์ 2017 | ดิจิทัลดาวน์โหลด | Galantis Remix และอะคูสติก | อะไซลัม |  |
| สหราชอาณาจักร | 24 กุมภาพันธ์ 2017 | ดิจิทัลดาวน์โหลด | Stormzy Remix และ เมเจอร์เลเซอร์ รีมิกซ์ | อะไซลัม |  |
| เยอรมนี | 24 กุมภาพันธ์ 2017 | ซีดีซิงเกิล | ต้นฉบับ | อะไซลัม |  |
| สหราชอาณาจักร | 17 มีนาคม 2017 | ดิจิทัลดาวน์โหลด | ละตินรีมิกซ์ | อะไซลัม |  |
| ต่างประเทศ | 11 สิงหาคม 2017 | ดิจิทัลดาวน์โหลด | Yxng Bane Remix | อะไซลัม |  |
| ต่างประเทศ | 1 กันยายน 2017 | ดิจิทัลดาวน์โหลด | NOTD Remix | อะไซลัม |  |
การกระเจิงแสง

การกระเจิงของแสง (อังกฤษ: Light scattering) เป็นการกระเจิงประเภทหนึ่ง เมื่อแสงอยู่ในรูปของพลังงานที่สามารถกระจายออกไปได้ การกระเจิงของแสงสามารถถูกจัดว่าเป็นการหักเหของรังสีที่เป็นเส้นตรง ตัวอย่างของการกระเจิงแสง เช่น การที่แสงอาทิตย์มากระทบกับโมเลกุลของอากาศ
การกระเจิง

ระวังสับสนกับ การกระจาย
แผนภาพไฟน์แมน แสดงการกระเจิงระหว่างอิเล็กตรอนสองตัวโดยการปลดปล่อยโฟตอนเสมือนออกมาหนึ่งตัว
การกระเจิง (อังกฤษ: scattering) เป็นกระบวนการทางฟิสิกส์ทั่วไปอย่างหนึ่งที่บางรูปแบบของการฉายรังสี เช่น แสง เสียง หรืออนุภาคที่เคลื่อนที่ได้ ถูกบังคับให้เบี่ยงเบนไปจากวิถีทางตรงไปหนึ่งเส้นทางหรือมากกว่าหนึ่งเส้นทางเนื่องจากการไม่สม่ำเสมอ (non-uniformities) ในตัวกลางที่พวกมันเดินทางผ่านไป ในการใช้งานทั่วไป การกระเจิงนี้รวมถึงการเบี่ยงเบนของรังสีที่สะท้อนจากมุมที่คาดการณ์ไว้ตามกฎของการสะท้อน การสะท้อนที่มีการกระเจิงมักจะถูกเรียกว่า การสะท้อนแสงพร่า และการสะท้อนที่ไม่กระเจิงจะถูกเรียกว่า การสะท้อนแสงจัดจ้า
การกระเจิงอาจเกิดจากการชนกันของอนุภาคกับอนุภาคอีกด้วย เช่น ระหว่างโมเลกุลด้วยกัน ระหว่างอะตอมด้วยกัน อิเล็กตรอนด้วยกัน โฟตอนด้วยกัน หรืออนุภาคอื่น ๆ ตัวอย่างเช่น การกระเจิงของรังสีคอสมิกโดยบรรยากาศชั้นบนของโลก การชนกันของอนุภาคภายในเครื่องเร่งอนุภาค การกระเจิงของอิเล็กตรอนโดยอะตอมของก๊าซในหลอดเรืองแสง การกระเจิงของนิวตรอนภายในเครื่องปฏิกรณ์นิวเคลียร์ เป็นต้น
มีหลายชนิดของการไม่สม่ำเสมอสามารถทำให้เกิดการกระเจิงได้ บางครั้งเราเรียกพวกมันว่าตัวทำให้กระเจิงหรือศูนย์การกระเจิง ซี่งมีจำนวนมากเกินกว่าจะทำรายการออกมา แต่ตัวอย่างเล็ก ๆ จะรวมถึงอนุภาคต่าง ๆ ฟองของน้ำ หยดน้ำ ความผันผวนของความหนาแน่นในของเหลว ความเป็นผลึกในของแข็งที่เป็นพหุผลึก (polycrystalline) ข้อบกพร่องในของแข็งที่เป็นผลึกเดี่ยว (monocrystalline) พื้นผิวที่ขรุขระ เซลล์ในสิ่งมีชีวิต และเส้นใยสิ่งทอในเสื้อผ้า ผลกระทบทั้งหลายของคุณสมบัติดังกล่าวบนเส้นทางของเกือบทุกชนิดของคลื่นหรืออนุภาคที่เคลื่อนที่ได้สามารถอธิบายได้ในกรอบของทฤษฎีการกระเจิง
บางสาขาวิชาที่การกระเจิงและทฤษฎีการกระเจิงมีความสำคัญ ได้แก่ การตรวจจับเรดาร์ การใช้คลื่นเสียงความถี่สูง (ultrasound) ทางการแพทย์ การตรวจสอบเวเฟอร์เซมิคอนดักเตอร์ การตรวจสอบกระบวนการพอลิเมอร์ การปูกระเบื้องอะคูสติก การสื่อสารในพื้นที่อิสระ และการสร้างภาพด้วยคอมพิวเตอร์ ทฤษฎีการกระเจิงของอนุภาคต่ออนุภาคก็มีความสำคัญในสาขาฟิสิกส์ของอนุภาค, ฟิสิกส์อะตอม โมเลกุล และทัศนศาสตร์, ฟิสิกส์นิวเคลียร์ และดาราศาสตร์ฟิสิกส์
ไร่

ไร่ เป็นหน่วยวัดพื้นที่ของประเทศไทยที่ใช้วัดพื้นที่ในแผนที่ที่ดิน
1 ไร่ มีค่าเท่ากับ
พื้นที่ของสี่เหลี่ยมจัตุรัสที่มีด้านยาว 20 วา (40 เมตร)
4 งาน
400 ตารางวา
1/625 ตารางกิโลเมตร (0.0016 ตารางกิโลเมตร)
1,600 ตารางเมตร
0.16 เฮกตาร์ (1 เฮกตาร์  = 6 ไร่ 1 งาน)
ดูเพิ่ม

สถานีย่อยประเทศไทย
หน่วยไทย
อันดับของขนาด (พื้นที่)
แหล่งข้อมูลอื่น

Area metric conversion, British and U.S., Japanese, Chinese, Thai, old French, others.